সমকামিতা
মহিলা সমকামীদের বোঝাতে সবচেয়ে বেশি ব্যবহৃত শব্দটি হল লেসবিয়ান এবং পুরুষ সমকামীদের ক্ষেত্রে গে, যদিও গে কথাটি প্রায়শ সমকামী মহিলা ও পুরুষ উভয়কে বোঝাতেও সাধারণভাবে ব্যবহৃত হয়। নানা কারণে স্বঘোষিত সমকামীর সংখ্যা এবং মোট জনসংখ্যার মধ্যে সমলৈঙ্গিক সম্পর্কে আবদ্ধ মানুষের অনুপাত নির্ণয় করা দুঃসাধ্য। এই কারণগুলোর মধ্যে প্রধান হল সমকামভীতি ও বিপরীতকামবাদের সমর্থনজনিত বৈষম্যের কারণে অনেক সমকামী প্রকাশ্যে তাদের যৌনতা স্বীকার না করা। অন্যান্য প্রাণীদের মধ্যেও সমকামী আচরণের নিদর্শন নথিভুক্ত হয়েছে।
সমকামী সম্পর্কে গতানুগতিক চিন্তাধারা
সাধারণত, লেসবিয়নদের "বাচ এবং ফেম" এই দুই ধরনের ছকে ফেলা হয়। পুরুষালি ধরনের পোশাকপরিচ্ছদ বাচ লেসবিয়ানদের স্টাইল। "ডাইক" বলেও এরা পরিচিত যদিও এই শব্দটি লেসবিয়ান সম্প্রদায় অপমানজনক হিসেবেই গন্য করে। লেসবিয়ান সম্প্রদায়ে বাচদেরকে শক্ত সমর্থ এবং বাইরের সমাজে স্পষ্টভাষী হিসেবে গণ্য করা হয়। অভিনেত্রী পোর্শিয়া দে রসি ২০০৫ সালে লেসবিয়ান হিসেবে আত্মপ্রকাশের মাধ্যমে লেসবিয়ানদের নিয়ে সাধারন যে দৃষ্টিভঙ্গি ছিল তা পাল্টাতে অবিস্মরনীয় ভূমিকা রেখেছেন। তিনি তার একাধিক ইন্টারভিউতে বলেছেন, লেসবিয়ানদের নিয়ে গতানুগতিক চিন্তাধারা নিজ সম্প্রদায়েও প্রচলিত আছে। তাই অনেক লেসবিয়ানই সেভাবে আচরন না করলে বা সেভাবে পোশাক না পড়লে এলজিবিটিকিউ+ সম্প্রদায় থেকে প্রত্যাখিত হওয়ার ভয়ে থাকেন।